Document ID: 32009R0757

UREDBA KOMISIJE (ES) št. 757/2009
z dne 18. avgusta 2009
o spremembi Uredbe (ES) št. 1189/2008 o določitvi podrobnih pravil za uporabo tarifnih kvot v letu 2009 za proizvode mlade govedine s poreklom iz Hrvaške, Bosne in Hercegovine, Nekdanje jugoslovanske republike Makedonije, Srbije, Kosova in Črne gore
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti členov 144(1) in 148(a) v povezavi s členom 4 Uredbe,
ob upoštevanju naslednjega:
(1)
V skladu z Uredbo Komisije (ES) št. 1189/2008 (2) morajo vse zahtevke za uvozna dovoljenja po kvotah iz člena 1 Uredbe spremljati potrdila o pristnosti, ki so jih izdali organi države izvoznice ali carinskega območja. Seznam organov v državah izvoznicah ali na carinskem območju, ki so pristojni za izdajo potrdil o pristnosti, je v Prilogi II k navedeni uredbi.
(2)
Hrvaška je spremenila ime organa, ki izdaja potrdila o pristnosti. Zato je treba v skladu s členom 5(2) Uredbe (ES) št. 1189/2008 revidirati seznam iz Priloge II k navedeni uredbi.
(3)
Uredbo (ES) št. 1189/2008 je zato treba ustrezno spremeniti.
(4)
Da se prepreči neujemanje imena organa na nedavno izdanih potrdilih o pristnosti z imenom organa, navedenim v Uredbi (ES) št. 1189/2008, se mora spremenjena uredba uporabljati od 15. junija 2009, tj. od dneva, ko je Hrvaška Komisiji sporočila ime novega organa izdaje.
(5)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
V Prilogi II k Uredbi (ES) št. 1189/2008 se vnos v zvezi s hrvaškim organom izdaje nadomesti z naslednjim:
„-
Republika Hrvaška: Croatian Agricultural Agency, Poljana Križevačka 185, 48260 Križevci, Croatia“.
Člen 2
Ta uredba začne veljati dan po objavi v Uradnem listu Evropske unije.
Uporablja se od 15. junija 2009.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. avgusta 2009

Labels: 3
17
18
6